बनासकांठा में 8 इंच बारिश से बाढ़, थराद में 2 गांव डूबे
अरब सागर में बना चक्रवात बिपरजॉय गुरुवार शाम गुजरात के तटों से टकराया था। लेकिन, तीन दिनों बाद भी इसका असर बारी है। सौराष्ट्र समेत उत्तर गुजरात के कई जिलों में तेज हवाएं चल रही हैं और बारिश भी जारी है। वहीं उत्तर गुजरात का
rain, Heavy rain, biparjoy, cyclone, arabian sea, biparjoy cyclone, Dwarka, Jakhau, kandla, port, coastal areas, Gujarat
अरब सागर में बना चक्रवात बिपरजॉय गुरुवार शाम गुजरात के तटों से टकराया था। तीन दिन बाद भी इसका असर जारी है। सौराष्ट्र समेत उत्तर गुजरात के कई जिलों में तेज हवाएं चल रही हैं और बारिश भी जारी है। उत्तर गुजरात का हाल सबसे ज्यादा बुरा है। यहां के 9 तालुकों के गांव बाढ़ की चपेट में हैं।
बनासकांठा के अमीरगढ़ में फटे बादल
पिछले 24 घंटे में बनासकांठा के अमीरगढ़ में 8 इंच बारिश से बाढ़ आ गई है। बारिश के पानी में घर-दुकान डूब चुके हैं। एनडीआरएफ की टीम ने रविवार सुबह बाढ़ में फंसे 35 लोगों को निकालकर सुरक्षित जगह पर पहुंचाया। जबकि 15 से ज्यादा पशुओं की मौत हो गई है।
थराद में दो गांव बाढ़ की चपेट में
बनासकांठा के ही थराद तालुका में अब भी बाढ़ के हालात है। यहां शुक्रवार को सुबह से दोपहर तक मूसलाधार बारिश हुई थी। रात में बारिश थमी रही, लेकिन आज सुबह से फिर से रुक-रुककर तेज बारिश हो रही है। तालुका के एक दर्जन से अधिक गांव बाढ़ की चपेट में हैं। एनडीआरएफ के 25 जवान पावदासन और दूवा गांव पहुंच गए हैं। बाढ़ में फंसे गांववालों को निकाला जा रहा है।
3000 से ज्यादा गांव अंधेरे में
बनासकांठा जिले में हजारों हेक्टेयर भूमि जलमग्न हो गई है। खेतों में पांच फीट पानी भरने से खेत तालाब में तब्दील हो गए हैं। तेज हवा से भी भारी नुकसान हुआ है। लोगों के घर, मवेशियों के शेड, कोल्ड स्टोरेज के शेड समेत हजारों पेड़ और बिजली के पोल गिर गए हैं। अब भी 3000 से ज्यादा गांवों में बिजली नहीं है।
अब PHOTOS में देखिए गुजरात का हाल...
